Document ID: /roh_data/filtered/fineweb-2-filterrobots_roh.jsonl.gz/55537

Lara Gut è l’emprima skiunza svizra dapi la ‘gronda’ Vreni Schneider che ha gudagnà la cuppa da cristal gronda per il classament general da la cuppa mundiala da skis. 6 cursas ha Lara Gut gudagnà la stagiun passada, duas da quellas en la disciplina da basa, il slalom gigant. Cun questa disciplina cumenza la nova stagiun a Sölden. Era qua ha Lara Gut gia gudagnà: Il 2013 è ella stada sisum il podest.
Tar ils umens èn las speranzas tar Carlo Janka. Il campiun mundial e campiun olimpic en questa disciplina n'è dentant betg anc enavos sin il nivel da pli baud. Suenter l’emprima cursa è dentant cler nua ch'ins stat.
RR actualitad 08:00